স্টাফ রিপোর্টার ॥ শহরের কোর্ট স্টেশন এলাকায় দত্তক নেয়া দু’কন্যাকে ফেরত দিয়ে আবার ছিনিয়ে নেয়ার চেষ্টা কালে এক লন্ডনী মহিলাকে জনতা আটক করে পুলিশে সোপর্দ করে। পরে সমঝোতার মাধ্যমে মহিলাকে ছেড়ে দেয়া হয়। ঘটনাটি ঘটে গতকাল রবিবার দুপুরে। স্থানীয় সূত্র জানায়, বছর খানেক আগে করাব ইউনিয়নের হোসেনপুর গ্রামের জনৈক ব্যক্তির দু’কন্যা সন্তানকে দত্তক হিসেবে লন্ডন নিয়ে যায় একই গ্রামের লন্ডনী মহিলা। দত্তক নেয়ার বৈধতা নিয়ে লন্ডনে আইনী জটিলতায় পড়েন তিনি। এ অবস্থায় গত শনিবার দু’কন্যা কাকলী (১৪) ও আলেয়াকে (১২) নিয়ে দেশে ফিরে আসেন তিনি। গতকাল হবিগঞ্জ আদালতে হাজির হয়ে এফিডেভিটের মাধ্যমে তাদের পিতার নিকট সমজে দেয় লন্ডনী। পরে তাদের নিয়ে তাদের পিতা মলাই মিয়া বাড়ির উদ্দেশ্যে রওয়ানা দেন। শহরের কোর্টস্টেশন ...